Anul acesta, Comunitatea Locală din Ecica, în colaborare cu Clubul de Femei din localitate și cu Asociația Sportivă ,,Ulična trka”, a organizat prima ediție a manifestării pentru copii ,,Iepurașul de Paște”.
Evenimentul, care s-a desfășurat în ziua doua de Paște, a fost destinat celor mai tineri locuitori, având un program bogat în activități. În parcul din centrul satului copiii s-au bucurat de variate concursuri.
După cum aflăm de la Mirko Škaljak, președintele Consiliului Comunității Locale din Ecica, manifestarea a reunit un număr mare de copii. Au fost organizate activităţi diferite: ateliere de desen, concurs de spart ouă, jocuri sportive fără limite cu animatori, concurs pentru cel mai frumos ou decorat, precum şi o cursă pentru copii la 50 de metri. Câștigătorii concursurilor au primit premii și medalii adecvate.
Teodora SMOLEAN
Articolul integral îl puteți citi în numărul 20 din 18 mai